Și n-am epuizat toate prozele… Comeback -ul lui Răzvan Petrescu nu te menajează, este o lucrare deopotrivă rafinată și dură, de o inventivitate extremă, cu accente autoreferențiale, dar și nenumărate tușe clinice, în aceeași dimensiune plină de excese a tragismului și a comicului, unde granițele dintre satiră și parodic, dintre farsă și absurd, dintre elegie și parabolă, dintre microrealism și fantastic sînt la fel de fluide precum frazele sale care duc cu ele referințe deopotrivă din cultura populară și din arta (cea mai) înaltă.